‘कोलकाता बन्दरगाहमा मनपरी रोक’
पर्सा बाराका उद्योगी व्यवसायीले कोलकाता पोर्ट ट्रस्टसँग कोलकाता बन्दरगाहमा जारी सिपिङ लाइन कम्पनी र कस्टम हाउस एजेन्टहरूको बोलवाला र मनपरी अन्त्यको माग गरेका छन् । नेपाली उद्योगी व्यवसायीसँग प्रत्यक्ष भेटघाट र संवाद गर्न नेपाल आएका कोलकाता पोर्ट ट्रस्टका वरिष्ठ अधिकारीहरूसँग बुधबार वीरगन्ज उद्योग वाणिज्य संघमा आयोजित अन्तरक्रियात्मक छलफल कार्यक्रममा उनीहरूले यस्तो माग गरेका हुन् ।